शुलामिथ फ़ायरस्टोन
शुलामिथ "शूली" फायरस्टोन (अंग्रेज़ी- Shulamith"Shulie" Firestone, जनवरी 7, 1945 - अगस्त 28, 2012) एक कनाडाई मूल की अमेरिकी कट्टरपंथी नारीवादी थीं। वे कट्टरपंथी नारीवाद और नारीवाद की दूसरी-लहर के शुरुआती दौर में इस आंदोलन का नेतृत्व करने वालों में से थीं। फायरस्टोन तीन कट्टरपंथी-नारीवादी समूहों की एक संस्थापक सदस्य थीं: न्यूयॉर्क रेडिकल वीमेन, रेडस्टॉकिंग और न्यूयॉर्क रेडिकल फेमिनिस्ट। वे आज भी मार्क्सवादी नारीवाद का सबसे प्रमुख चेहरा मानी जाती हैं। वे 1960 के दशक में राजनीति में भी सक्रिय रहीं। 1970 में उन्होंने द डायलेक्टिक ऑफ सेक्स: द केस फॉर फेमिनिस्ट रिवोल्यूशन लिखी, जो एक प्रभावशाली नारीवादी पाठ बन गई। नाओमी वुल्फ (अमेरिकी नारीवादी लेखिका) ने 2012 में इस पुस्तक के बारे में कहा: "यह पुस्तक दूसरी-लहर नारीवाद के लिए मील का पत्थर है, इसे पढ़े बिना कोई भी यह नहीं समझ सकता है कि नारीवाद कैसे विकसित हुआ है।"